Í dag skrifuðu aðstandendur markaðs-verkefnisinsÍsland - allt árið undir nýjan samning sem gildir út árið 2016 . Stjórnvöld munu leggja til allt að 200 milljónir á ári gegn jafn háu mótframlagi frá samstarfsaðilunum ; Icelandair , Landsbankanum , Reykjavíkurborg og Samtökum ferðaþjónustunnar . Þátttakendur í Ísland - allt árið eru á einu máli um þann ávinning sem verkefnið hefur skilað hingað til og vænta mikils af samstarfinu næstu tvö árin . Verkefnið er einstakt samstarfsverkefni þar sem samkeppnisaðilar vinna að sameiginlegu markmiði og því er mikilvægt að halda áfram þeirri samvinnu og slagkrafti sem verkefnið byggir á . Ísland - allt áriðer markaðsverkefni sem hefur staðið undangengin þrjú ár . Tilgangurinn er að festa ferðaþjónustu í sessi sem heilsársatvinnugrein og auka arðsemi af greininni í því augnamiði að hún skapi enn meiri gjaldeyristekjur fyrir þjóðarbúið . Helstu markmið með Ísland - allt árið eru að jafna árstíðarsveiflu í ferðaþjónustu og styrkja viðhorf og vitund gagnvart Íslandi sem heilsársáfangastað en fjölgun erlendra ferðamanna yfir vetrarmánuðina er sérstaklega mikilvæg til að nýta betur þær miklu fjárfestingar sem ráðist hefur verið í um allt land . Þá er sérstök áhersla lögð á að auka meðalneyslu ferðamanna ásamt því að kynna Ísland sem vettvang fyrir ráðstefnur og hvataferðir . Markaðssetningin fer fram undir formerkjum Inspired by Iceland . Íslandsstofa er framkvæmdaraðili verkefnisins .